[ca] INTRODUCCIÓ: L'edema macular diabètic (EMD) és una complicació clínica associada a la retinopatia diabètica (RD) i és la primera causa de pèrdua visual en diabètics en el món desenvolupat. Implica l'extravasació de fluids i lípids en l'àrea macular, la regió de la retina responsable de la visió central. Alguns dels seus factors de risc, com la hiperglucèmia crònica, són comuns amb la RD. Tanmateix, altres agents claus en la seva etiopatogènia, com els mediadors moleculars de la inflamació i diferents factors de creixement, no han estat estudiats en profunditat, especialment en relació amb la seva presència diferencial lligada a l'existència d'EMD. OBJECTIU: Estudiar l'associació entre factors metabòlics i inflamatoris en sang perifèrica i la presència d'EMD així com la seva associació a certes característiques intraoculars. MATERIALS I MÈTODE: Es planteja un estudi observacional de tall transversal sobre pacients diabètics amb RD en dos grups, aquells amb EMD associat (n=58) i aquells sense EMD (n=18). Es va realitzar un estudi detallat de la presentació oftalmològica en aquests grups d'acord als criteris d'inclusió i exclusió establerts, incloent diferents paràmetres qualitatius i quantitatius de tomografia de coherència òptica macular (OCT) a tots els pacients i angiografia fluoresceínica retinal de camp ampli (AFCA) en els casos d'EMD. A més a més, es va dur a terme un estudi complet de factors metabòlics (glicèmia, creatinina, colesterol total, LDL colesterol, HDL colesterol, triglicèrids, enzims hepàtics, hemoglobina i hemoglobina glicada) mitjançant anàlisi sanguínia així com de mediadors inflamatoris sèrics (citocines, quimiocines i factors de creixement), també en tots els pacients. El panell de mediadors inflamatoris estudiat, d'acord al coneixement previ disponible tant en mostres sanguínies com intraoculars, inclogué: IL-1β, IL-3, IL-6, IL-8, IL-10, MCP-1, IP-10, IFN-γ, TNF-α i VEGF. RESULTATS: Els paràmetres metabòlics i inflamatoris sèrics estudiats no s'han associat directament a la presència d'EMD. Tanmateix, quan aquesta complicació intraocular està present, certes característiques de la mateixa s'associen de forma estadísticament significativa a determinats mediadors sistèmics: la presència d'engruiximent difús de la retina per OCT es relaciona amb majors xifres sèriques d'IL-6; l'existència d'edema macular quístic per OCT s'associa a menors nivells en sang perifèrica d'IL-10; i, finalment, s'han objectivat majors xifres sèriques d'IL-8 i VEGF en aquells casos amb augment de la zona avascular foveal mesurada per AFCA. CONCLUSIÓ: El desenvolupament d'EMD no s'associa aparentment a patrons diferenciats de mediadors inflamatoris o metabòlics pel que fa a sang perifèrica. Tanmateix, certes característiques anatòmiques de l'EMD sí que es relacionen amb determinades molècules en l'àmbit sistèmic. Tot i el seu caràcter pilot, aquests resultats aporten valuosa informació sobre les que proposar estratègies futures en el maneig individualitzat del pacient amb EMD.

[en] INTRODUCTION: Diabetic macular edema (DME) represents a clinical complication of diabetic retinopathy (DR) and is the major cause of vision loss in diabetic patients in the developed world. It implies fluid and lipid extravasation in the macular area of the retina, which is accountable of main visual acuity. Several DME risk factors, as chronic hyperglycemia, are common to DR. However, other etiopathogenic agents such as inflammatory molecules and growth factors have not been widely studied, specially regarding its differential association to DME. AIMS: To study the association between peripheral blood metabolic and inflammatory factors and presence of diabetic macular edema (DME) and its related anatomic features in type 2 diabetic mellitus (T2DM) patients. MATERIAL AND METHODS: Observational cross-sectional study on a proof of concept basis. Seventy-six T2DM included patients were divided based on the presence (n = 58) or absence of DME (n = 18) according to optical coherence tomography (OCT). Ultra-widefield fluorescein angiography (UWFA) was performed in DME patients. Fasting peripheral blood sample testing included glycemia, glycated hemoglobin, creatinin and lipid levels among others. Serum levels of a broad panel of cytokines and inflammatory mediators were also analyzed. OCT findings included central subfoveal thickness, diffuse retinal thickness (DRT), cystoid macular edema (CME), serous retinal detachment and epirretinal membrane. UWFA items included pattern of DME, presence of peripheral retinal ischemia and enlarged foveal avascular zone (FAZ). RESULTS: Metabolic and inflammatory factors did not statistically differ between groups. However, several inflammatory mediators did associate to certain ocular items of DME cases: IL-6 was significantly higher in patients with DRT (p = 0.044), IL-10 was decreased in patients with CME (p = 0.012), and higher IL-8 (p = 0.031) and VEGF levels (p = 0.031) were observed in patients with enlarged FAZ. CONCLUSION: Inflammatory and metabolic peripheral blood factors in T2DM may not be differentially associated to DME when compared to non-DME cases. However, some OCT and UWFA features of DME such as DRT, CME and enlarged FAZ may be associated to certain systemic inflammatory mediators.